CELEX: C2007/223/26
Language: mt
Date: 2007-09-22 00:00:00
Title: Kawża T-287/07: Rikors ippreżentat fil- 25 ta' Lulju 2007 — cApStAn vs Il-Kummissjoni

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/16
            
         Rikors ippreżentat fil-25 ta' Lulju 2007 — cApStAn vs Il-Kummissjoni
   (Kawża T-287/07)
   (2007/C 223/26)
   Lingwa tal-kawża: il-Franċiż
   Partijiet
   
      Rikorrenti: cApStAn Sprl (Brussell, Il-Belġju) (rappreżentant: J. Bublot, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla d-deċiżjoni ta' ċaħda tal-Kummissjoni.
            
         Motivi u argumenti prinċipali
   Permezz ta' dan ir-rikors, ir-rikorrenti titlob l-annullament tad-deċiżjoni tal-Kummissjoni, tat-22 ta' Mejju 2007, li tiċħad l-offerta li hija ppreżentat fil-kuntest tal-proċedura ta' sejħa għal offerti “Post-editing services PER 2007” (1) minħabba nuqqas ta' provi ta' esperjenza f'dan il-qasam.
   In sostenn tat-talba tagħha għall-annullament tad-deċiżjoni kkontestata, ir-rikorrenti ssostni li l-Kummissjoni wettqet żball manifest fl-evalwazzjoni ta' l-offerta tagħha peress li s-sejħa għal offerti kienet tikkonċerna preċiżament il-qasam ta' attività tagħha, ħaġa li r-rikorrenti tallega li indikat b'mod ċar fl-offerta tagħha. Hija tindika wkoll li hija kienet diġà ngħatat kuntratt pubbliku f'dan il-qasam mingħand il-Kummissjoni u li qatt ma tqajmu oġġezzjonijiet dwar is-servizzi mogħtija taħt dak il-kuntratt.
   Barra minn hekk, ir-rikorrenti ssostni li d-deċiżjoni kkontestata hija bbażata fuq motivi manifestament żbaljati u li dan l-iżball jammonta għal nuqqas ta' motivazzjoni.
   
      (1)  ĠU 2007/S 21-023949.